stanford-oval/wikipedia huggingface dataset:
Mario Strikers: Battle League Football
Vastaanotto

IGN antoi peliarvosteluissaan arvosanan 8/10.
Myynti

Peli myi 32 173 kopiota ensimmäisen julkaisuviikon aikana Japanissa, mikä tekee siitä viikon toiseksi myydyin vähittäismyyntipelin maassa.
Aiheesta muualla

Virallinen sivusto
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Martin van der Spoel

Martin Michel van der Spoel (s. 19. helmikuuta 1971, Ermelo, Gelderland) on entinen alankomaalainen uimari, joka edusti kotimaataan kesäolympialaisissa 1996. Siellä hän sijoittui kuudenneksi 200 metrin sekauinnissa (ajalla 2.03,31), viidenneksi 4 × 100 metrin ja seitsemänneksi 4 × 200 metrin vapaauintiviesteissä.
Martin koulu (Hyvinkää)

| Martin koulu (Hyvinkää) |
| --- | --- |

Sijainti:  Martintorinkuja 2, 05810 Hyvinkää
Koordinaatit:  60.6210°N, 24.8922°E
Tyyppi:  suomenkielinen peruskoulu
Perustettu:  1995
Rehtori:  Marko Aaltonen
Luokat:  1–6
Oppilaita:  420
Verkkosivut
Martin koulu on Hyvinkään Martin kaupunginosassa  toimiva noin 500 oppilaan suomenkielinen perusopetusta tarjoava koulu (luokka-asteet 1–9). Martin koulussa on alakoulu (1.-6.lk), keskitetyt erityisen tuen luokat (1.-9.lk), Peipopesän yksikkö (1.-9.lk) ja joustavan perusopetuksen ryhmät.
Mario Suárez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mario Suárez Mata
Syntymäaika: 24. helmikuuta 1987 (ikä 37)
Syntymäpaikka: Alcobendas, Espanja
Pelipaikka: puolustava keskikenttäpelaaja
Pituus: 189 senttimetriä
Paino: 82 kilogrammaa
Seura
Seura: Valencia
Pelinumero: 7
Junioriseurat
1999–2004: Atlético Madrid
Seurat
| Vuodet | Seura | O | (M) |
| 2004–2006 | Atlético Madrid B | 38 | (4) |
| 2005–2008 | Atlético Madrid | 4 | (0) |
| 2006–2007 | → Valladolid (laina) | 23 | (3) |
| 2007–2008 | → Celta (laina) | 26 | (2) |
| 2008–2010 | Mallorca | 60 | (5) |
| 2010–2015 | Atlético Madrid | 121 | (4) |
| 2015–2016 | Fiorentina | 9 | (1) |
| 2016– | Watford | 15 | (0) |
| 2016– | → Valencia (laina) | 6 | (3) |
Maajoukkue
| 2002–2003 | Espanja U16 | 8 | (1) |
| 2004–2005 | Espanja U17 | 11 | (1) |
| 2005–2006 | Espanja U19 | 10 | (3) |
| 2007 | Espanja U20 | 4 | (1) |
| 2007–2009 | Espanja U21 | 5 | (0) |
| 2013– | Espanja | 3 | (0) |
 Seurajoukkueuran tilastot kattavat vain kansalliset sarjat, päivitetty 16. lokakuuta 2016.  Maajoukkueuran tilastot päivitetty 28. heinäkuuta 2015.
Mario Suárez Mata (s. 24. tammikuuta 1987 Alcobendas, Madridin maakunta, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Valenciaa. Hän on pelipaikaltaan keskikenttäpelaaja.
Seurajoukkueura

Atlético Madridin kasvatti, Suárez teki ensiesiintymisensä edustusjoukkueessa 6. marraskuuta 2005, pelaten neljä minuuttia 0–0 tasapelissä Sevillaa vastaan. Myöhemmin hän esiintyi vielä kolme kertaa edustusjoukkueessa (sisältäen kaksi kokonaista peliä).
Kausina 2006–2008, Suárez joutui lainalle kaksi kertaa. Ensiksi Valladolidiin ja sieltä Celta Vigoon. Valladolidissa hän pelasi 23 ottelua tehden kolme maalia, ja oli muutenkin tärkeässä roolissa nostamassa joukkuetta takaisin pääsarjaan. Celta Vigossa Suárez pelasi 26 ottelua ja teki niissä kaksi maalia.
Elokuussa 2008 Mallorca osti Suárezin, ja hän teki joukkueen kanssa neljän vuoden sopimuksen. Kesäkuussa 2010 Atlético käytti pelaajaan varaamansa takaisinosto-oikeuden ja Suárez palasi takaisin kasvattajaseuraansa. Toisen Atlético-pestinsä aikana Suárez voitti kaikkiaan kuusi palkintoa, mukaan lukien liigamestaruuden kaudella 2013–2014. Hän siirtyi nykyiseen seuraansa Italiaan heinäkuussa 2015.
Maajoukkueura

Suárez pelasi Espanjan paidassa jalkapallon alle 20-vuotiaiden maailmanmestaruuskilpailuissa Kanadassa vuonna 2007. Hän teki maalin rangaistuspotkusta 2-1 Espanjan voittoon päättyneessä ottelussa Sambiaa vastaan. Suárez on pelannut kolme ottelua maansa A-maajoukkueessa. Hän teki maajoukkuedebyyttinsä helmikuussa 2013 Uruguayta vastaan pelatussa ystävyysottelussa.
Palkinnot

Atlético Madrid :
UEFA Super Cup: 2010, 2012
Eurooppa-liiga: 2012
Copa del Rey: 2013
Primera División: 2014
Supercopa de España: 2014
Espanja U19 :
U19 maailmanmestaruus: 2006
Aiheesta muualla

Tilastot BDFutbol -sivustolla (englanniksi)
Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
Marion Melnik

Marion Melnik (s. 28. helmikuuta 1982 Turku) on suomalainen oopperalaulaja. Äänialaltaan hän on sopraano.
Ura

Melnik on opiskellut Sibelius-Akatemian laulumusiikin koulutusohjelmassa vuodesta 2001 lähtien opettajinaan Aulikki Eerola ja Marjut Hannula. Lisäksi Melnik on osallistunut Gundula Janowizin, Sherill Millnesin ja Udo Reinemannin mestarikursseille.
Vuonna 2002 Melnik voitti kansainvälisessä  Itämeren maiden laulukilpailussa toisen palkinnon, vuonna 2003 hän ylsi finaalisijalle Pentti Koskimies Lied-kilpailussa ja 2004 hän ylsi Timo Mustakallio -laulukilvan finaaliin. Wienissä hän voitti kansainvälisessä Klassik-Mania-laulukilpailussa Schubert-seuran konserttipalkinnon ja 2006 hän voitti naisten sarjan toisen palkinnon Lappeenrannan valtakunnallisissa laulukilpailuissa.
Melnik on laulanut Gian-Carlo Menottin Meedion Monikan roolin, Puccinin La Bohemen Musettan roolin, Mozartin Così fan tutten Despinan roolin, Claudio Monteverdin Poppean kruunauksen nimiroolin ja West Side Story -musikaalin Marian roolin. Savonlinnan Oopperajuhlilla hän debytoi kesällä 2005 Verdin Aidan Papittarena ja kesällä 2006 hän lauloi Taikahuilun Papagenan roolin. Vuonna 2006 Melnik debytoi Suomen Kansallisoopperassa Despinan roolissa Mozartin Così fan tutte -oopperassa.
Yksityiselämä

Marion Melnikin isäpuoli oli vironjuutalainen kapellimestari Eri Klas. Hänen sisarensa Angelika Klas on myös oopperalaulaja. Melnik avioitui Marcos Elvilän kanssa vuonna 2013 ja heillä on vuonna 2015 syntynyt tytär. Melnikillä diagnosoitiin vuonna 2011 MS-tauti.
Manushi Chhillar

Manushi Chhillar vuonna 2018.
Manushi Chhillar (s. 14. toukokuuta 1997 Rohtak, Haryana) on intialainen malli ja Miss Maailma 2017. Hän voitti Miss Intia -kilpailun, minkä jälkeen hän voitti Miss Maailma -kilpailun kuudentena intialaisena. Lääkärivanhemmille syntynyt Chhillar opiskelee itsekin lääketiedettä.
Aiheesta muualla

Kuvia tai muita tiedostoja aiheesta Manushi Chhillar Wikimedia Commonsissa
Lumo (lehti 2010)

| Lumo |
| --- | --- |
Lehtityyppi:  aikakauslehti
Aihealue:  kulttuuri
Kustantaja:  Classicus
Perustettu:  2010
Lakkautettu:  2010
Päätoimittaja:  Jussi Paasi
Kotikunta:  Helsinki
Kotimaa:  Suomi
Kieli:  suomi
Aiheesta muualla
Lumo
Lumo oli vuonna 2010 perustettu suomalainen aikakauslehti, jonka aihepiirit liikkuivat kulttuurin alalla. Lehden kustantaja oli Classicus, jonka omistaa pianisti, ekonomi Harri Valkonen. Classicus kustantaa myös Rondo FM -radiota ja musiikkilehti Rondoa. Lehteä julkaistiin kaksi numeroa, kunnes se maaliskuun 7. päivä päätettiin lakkauttaa pienen levikin ja huonon mainosmyynnin vuoksi.
Armand Fallières

| Armand Fallières |
| --- | --- |

Ranskan 9. presidentti
 18. helmikuuta 1906 – 18. helmikuuta 1913  
Pääministeri:  Maurice Rouvier Ferdinand Sarrien Georges Clemenceau Aristide Briand Ernest Monis Joseph Caillaux Raymond Poincaré Aristide Briand
Edeltäjä:  Émile Loubet
Seuraaja:  Raymond Poincaré
Henkilötiedot
Syntynyt: 6. marraskuuta 1841 Mézin, Ranska
Kuollut: 22. kesäkuuta 1931 (89 vuotta) Loupillon, Ranska
Tiedot
Puolue:  Demokraattis-republikaaninen liitto
Armand Fallières (6. marraskuuta 1841 Mézin – 22. kesäkuuta 1931 Loupillon) oli ranskalainen poliitikko, joka toimi Ranskan pääministerinä vuonna 1883 ja Ranskan kolmannen tasavallan presidenttinä vuosina 1906–1913.
Fallières toimi vuodesta 1871 kaupunginvaltuutettuna Néracin kaupungissa ja hänet valittiin sieltä edustajainkamariin vuonna 1876. Hän kuului silloiseen vasemmistoon ja vastusti presidentti Patrice de Mac-Mahonin 1877 suorittamaa parlamentin hajottamista. Fallières toimi sisäministeriön alivaltiosihteerinä Jules Ferryn hallituksessa 1880–1881, sisäministerinä Charles Duclercin hallituksessa 1882–1883 ja kohosi itse pääministeriksi 29. tammikuuta 1883, mutta hänen hallituksensa kesti vain 21 päivää. Hän erosi pääministerin paikalta senaatin hylättyä hallituksen esityksen Ranskan kruununtavoittelijoiden maastakarkotuksesta. Sen jälkeen Fallières toimi opetusministerinä Ferryn toisessa hallituksessa 1883–1885, sisäministerinä Maurice Rouvierin hallituksessa 1887, oikeusministerinä Pierre Tirardin ensimmäisessä hallituksessa 1887–1888 ja opetusministerinä tämän toisessa hallituksessa 1889–1890 sekä oikeus- ja kulttuuriministerinä Charles de Freycinetin hallituksessa 1890–1892.
Fallières valittiin Ranskan senaattiin vuonna 1890 ja hän toimi sen puhemiehenä 1899–1906. Tammikuussa 1906 hänet valittiin Ranskan presidentiksi. Hän sai vasemmiston ehdokkaana 449 ääntä vastaehdokkaana olleen Paul Doumerin saadessa 371. Presidenttinä Fallières pitäytyi perustuslaillisissa tehtävissään. Kautensa päätyttyä helmikuussa 1913 hän vetäytyi julkisesta elämästä.
Aiheesta muualla

Kuvia tai muita tiedostoja aiheesta Armand Fallières Wikimedia Commonsissa
Armand Fallierès (ranskaksi) Assemblée nationale
Ranskan kolmannen tasavallan presidentit
Adolphe Thiers (1871–1873) | Patrice MacMahon (1873–1879) | Jules Grévy (1879–1887) | Sadi Carnot (1887–1894) | Jean Casimir-Perier (1894–1895) | Félix Faure (1895–1899) | Émile Loubet (1899–1906) | Armand Fallières (1906–1913) | Raymond Poincaré (1913–1920) | Paul Deschanel (1920) | Alexandre Millerand (1920–1924) | Gaston Doumergue (1924–1931) | Paul Doumer (1931–1932) | Albert Lebrun (1932–1940)
Man for Sale

| ”Man for Sale” The Fucking World |
| --- | --- | --- |

Singlen tiedot
 Albumilta: The Fucking World
 B-puoli: ”Bad Hat”
 Äänitetty : helmikuu 1988 Sound Vision Studio
 Julkaistu: huhtikuu 1988
 Formaatti: 7" vinyyli
 Tuottaja(t): Hannu Leidén
 Tyylilaji: punk rock
 Kesto: 03.50
 Levy-yhtiö: Poko Records
Listasijoitukset
  25. (huhtikuu 1988)
The Fucking Worldin muut singlet
| ”This Is the Fucking World” 1987 | ”Man for Sale” 1988 | ”Day by Day” 1990 |
Man for Sale on punk rock -yhtye The Fucking Worldin single, joka julkaistiin huhtikuussa 1988. Se ilmestyi myöhemmin saman vuoden lokakuussa julkaistulla yhtyeen omaa nimeä kantavalla esikoisalbumilla. Se nousi Suomen virallisen singlelistan sijalle 25.
Kappaleet > A-puoli

Man for Sale – 3.50
Kappaleet > B-puoli

Bad Hat – 2.30
Kokoonpano

Jani Roppola – laulu
Näkä Närhi – kitara
Toni Laine – kitara
Kenttu Keinänen – basso
Jypä Rautio – rummut
Manusinmonarkki

| Manusinmonarkki |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Mustavalkomonarkit Symposiachrus
Laji::  infelix
Kaksiosainen nimi
 Symposiachrus infelix  (Sclater, 1877) 
Synonyymit
 Monarcha infelix 
Katso myös
   Manusinmonarkki Wikispeciesissä   Manusinmonarkki Commonsissa 
Infobox OKNimi-testi OKIUCN-testi OK: 
Manusinmonarkki (Symposiachrus infelix) on monarkkien heimoon kuuluva varpuslintu.
Levinneisyys

Manusinmonarkkia tavataan Papua-Uudessa-Guineassa Amiraliteettisaarilla. Laji on luokiteltu silmälläpidettäväksi, koska sen populaatio on pieni ja pienenemässä metsien hakkuiden vuoksi.
Armand Emmanuel du Plessis de Richelieu

| Armand Emmanuel du Plessis de Richelieu |
| --- | --- |
 Richelieun herttuan muotokuva, Thomas Lawrencen maalaus
Ranskan pääministeri
 26. syyskuuta 1815–29. joulukuuta 1818  
Monarkki:  Ludvig XVIII
Edeltäjä:  Charles Maurice de Talleyrand
Seuraaja:  Jean-Joseph Dessolles
 20. helmikuuta 1820–14. joulukuuta 1821  
Monarkki:  Ludvig XVIII
Edeltäjä:  Élie Decazes
Seuraaja:  Joseph de Villèle
Henkilötiedot
Syntynyt: 25. syyskuuta 1766 Pariisi, Ranska
Kuollut: 17. toukokuuta 1822 (55 vuotta) Pariisi, Ranska
Tiedot
Puolue:  Doktrinaarit
 Nimikirjoitus
Armand Emmanuel Sophie Septemanie du Plessis, Richelieun herttua (25. syyskuuta 1766 – 17. toukokuuta 1822) oli merkittävä ranskalainen valtiomies Bourbon-suvun palattua valtaan Ranskan suuren vallankumouksen jälkeen.
Vallankumouksen ja Napoleonin sotien aikana hän palveli Venäjän keisarillisessa armeijassa. Aleksanteri I nimitti hänet Odessan ja sitä ympäröivän alueen kenraalikuvernööriksi, ja hän kehitti Odessasta merkittävän satamakaupungin.
Richelieu palasi Ranskaan vuonna 1814, mutta Napoleonin palattua Elbalta hän liittyi Venäjän joukkoihin Napoleonia vastaan. Hän toimi kahdesti Ranskan pääministerinä: 26. syyskuuta 1815 – 29. joulukuuta 1818 sekä 20. helmikuuta 1820 – 14. joulukuuta 1821.
Richelieu nimitettiin Ranskan akatemiaan (L’Académie française) vuonna 1816.
Aiheesta muualla

Kuvia tai muita tiedostoja aiheesta Armand Emmanuel du Plessis de Richelieu Wikimedia Commonsissa
Richelieu, Armand Emmanuel du Plessis de Tietosanakirja. Osa 8, palsta 5. Tietosanakirja-osakeyhtiö 1916
Armando Franco

Armando Franco (6. toukokuuta 1922 Mesagne – 15. joulukuuta 1997) oli italialainen roomalaiskatolinen piispa. Hänet vihittiin papiksi 13. heinäkuuta 1947 ja nimitettiin Melfi-Rapollan sekä Venosan hiippakuntien johtoon 25. lokakuuta 1976. Piispaksi vihkiminen seurasi 9. tammikuuta 1977. Pääkonsekraattorina toimi Corrado Ursi, jota avustivat Settimio Todisco ja Orazio Semeraro.
Franco sai 12. syyskuuta 1981 nimityksen Orian hiippakunnan johtoon, ja hän kuoli 75-vuotiaana virassa.
Asteliaceae

| Asteliaceae |
| --- | --- |
 Astelia hemichrysa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Osaluokka::  Yksisirkkaiset Monocotyledoneae
Ylälahko::  Lilianae
Lahko::  Asparagales
Heimo::  Asteliaceae  Dumort.
Katso myös
   Asteliaceae Wikispeciesissä   Asteliaceae Commonsissa 
Infobox OKNimi-testi OK: 
Asteliaceae on yksisirkkaisheimo Asparagales-lahkossa. Sen 36 lajia kasvavat Uudesta-Seelannista Uuteen-Guineaan ulottuvalla alueella, Tyynenmeren saarilla, Chilessä ja Maskareeneilla Intian valtamerellä.
Tuntomerkit

Kasvit ovat enemmän tai vähemmän juurakollisia ja sisältävät myrkyllisiä saponiiniyhdisteitä. Kasvia peittävät pienet suomut tai tähtikarvat. Lehtiasento on kierteinen, lehtikanta toisinaan tupellinen. Kukat ovat yleensä yksineuvoisia ja sijaitsevat kaksikotisesti. Kukinto on haarainen terttu tai tähkä, ja siinä on kookkaat ylälehdet. Kukat ovat melko pieniä, ja kehälehdet ovat yleensä tyvestään kasvaneet yhteen. Heteet voivat kiinnittyä kehän tyvelle. Emiössä on toisinaan haarainen vartalo. Sikiäimessä on paljon siemenaiheita. Hedelmä on marja. Kromosomiluku n = 8, 30, ?35.
Luokittelu

Heimo on evoluutiopuussa iirikkikasvien (Hypoxidaceae) sisarhaara. Yhdessä ne muodostavat kladin, jonka kasvit ovat lehtiruusukkeellisia tai mätästäviä sekä flavonoleja ja limakanavia sisältäviä. Kussakin emilehdessä on muutama tai paljon siemenaiheita. Siemenessä on ohutsoluseinäinen endospermi. Taimen sirkkalehti ei yhteytä ja siinä on pitkä kieleke.
Heimossa on perinteisesti erotettu useita sukuja, mutta nykyinen kladistisiin menetelmiin perustuva mielipide tuntuu kallistuvan siihen, että sukuja on vain yksi. Perinteisempi sukujako on seuraava:
Astelia Banks & Sol. ex R.Br.
Collospermum Skottsb.
Milligania Hook.f.
Neoastelia J.B.Williams
Manusinpitta

| Manusinpitta |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pitat Pittidae
Suku::  Pitat Pitta
Laji::  superba
Kaksiosainen nimi
 Pitta superba  Rothschild & Hartert, 1914 
Katso myös
   Manusinpitta Wikispeciesissä   Manusinpitta Commonsissa 
Infobox OKNimi-testi OKIUCN-testi OK: 
Manusinpitta (Pitta superba) on pittojen heimoon kuuluva varpuslintu.
Levinneisyys

Manusinpittaa tavataan Manusin saarella, ja sen levinneisyysalueen pinta-ala on noin 1 800 km2. Laji on luokiteltu erittäin uhanalaiseksi, koska sen kanta on pieni ja vähenemässä.
Lumo Energia

| Lumo Energia |
| --- | --- |
Tunnuslause:  Ihmisen kokoinen sähköyhtiö
Perustettu:  2015
Lakkautettu:  2022
Toimitusjohtaja:  Otto Savasti
Kotipaikka:  Helsinki
Toiminta-alue:  Suomi, Ruotsi
Tuotteet:  sähkö, aurinkosähköjärjestelmät, sähköauton latausratkaisut
Kotisivu:  https://www.lumoenergia.fi/
Lumo Energia Oyj oli vuosina 2015–2022 toiminut suomalainen sähkön vähittäismyyntiyritys, joka myi sähköä sekä kuluttajille että yrityksille. Yritys tarjosi myös aurinkosähköjärjestelmiä ja sähköauton latausjärjestelmiä kotitalouksille ja taloyhtiöille.
Lumo Energia myi pohjoismaisen sähköpörssin Nord Poolin kautta ostamaansa sähköenergiaa eikä sillä ollut omaa sähköntuotantoa. Suomen lisäksi yritys myi sähköä Ruotsissa, missä se toimi nimellä Lumo Energi Ab.
Lumo Energian omisti yhdysvaltalainen pörssiyhtiö Genie Energy Ltd. Lumo siirtyi Genie Energyn omistukseen 2019.
Joulukuussa 2021 osa toimintansa lopettavan Energia 247:n asiakkaista siirrettiin Lumo Energialle.
Heinäkuussa 2022 Lumo Energia ilmoitti lopettavansa toimintansa sekä Suomessa että Ruotsissa energiahintojen äkillisen nousun ja vaikeasti ennustettavan hintakehityksen tehtyä toiminnasta kannattamatonta. Se myi valtaosan sähkösopimuksistaan norjalaiselle GNP Energylle, mutta irtisanoi noin kahdeksan tuhatta määräaikaissopimusta lainvastaisesti ja kehotti näitä asiakkaita hankkimaan elokuun loppuun mennessä uuden sähkönmyyjän. Tästä yksittäiselle asiakkaalle aiheutunut haitta voi olla jopa tuhansia euroja, mikä yrityksen olisi korvattava. Kilpailu- ja kuluttajavirasto yritti neuvotella yrityksen kanssa sopimusrikkomuksen korvaamisesta kuluttajille, mutta Lumo Energia jätti toimittamatta dokumentteja taloudellisesta tilastaan, keskeytti lokakuussa 2022 neuvottelut ja ilmoitti hakeutuvansa konkurssiin, missä tilanteessa korvausten saamista pidetään epätodennäköisenä.
Lumo Energia jätti konkurssihakemuksen 7. marraskuuta 2022.
Ari Lemmke

| Ari Lemmke> Henkilötiedot |
| --- | --- |
Syntynyt: 12. joulukuuta 1963 (ikä 60)
Ammatti:  ohjelmoija
Aiheesta muualla
Kotisivu
Ari Lemmke (s. 12. joulukuuta 1963) on suomalainen ohjelmoija, joka vaikutti suurelta osin siihen, että Linux-käyttöjärjestelmä tunnetaan nykyään sillä nimellä. Linus Torvalds käytti aluksi nimeä Linux ainoastaan projektinsa työnimenä. Viralliseksi nimeksi hän suunnitteli nimeä Freax johdoksena sanoista ”Free Unix” tai ”freaks”. Lemmke perusti Linuxille oman hakemiston ylläpitämälleen Funetin FTP-palvelimelle syyskuussa 1991, mutta koska hän ei pitänyt Freax-nimestä, hän loi palvelimelle hakemiston nimeltä Linux.
Samoihin aikoihin Lemmke ohjasi TKK:n harjoitustyön, jossa tehtiin maailman ensimmäinen graafinen WWW-selain, jonka nimeksi tuli Erwise. Se valmistui keväällä 1992. Demossa näytettiin koko silloinen WWW, jossa ei ollut tusinaa enempää sivustoja.
Aiheesta muualla

Juttu Linux-Magazin -lehdessä
Ari Lemmken kotisivu (Arkistoitu – Internet Archive) osoitteessa lemmke.org.
HS Klik – Suomalaisesta selaimesta oli tulla kultakaivos
"Erwise" team
arl CeBIT-messuilla 2013
Anton Olsson

| Anton Olsson> Henkilötiedot |
| --- | --- |
Syntynyt: 26. tammikuuta 2003 (ikä 21) Helsingborg, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  90 kg
Seura
Seura:  Lukko
Sarja:  SM-liiga
Pelinumero:  56
Pelaajaura
Pääsarjaura:  2019–
Aik. seurat:  Malmö Redhawks (SHL) Skellefteå AIK (SHL) Jukurit (SML) AIK IF (HA)
NHL-varaus:  72. varaus, 2021 Nashville Predators
Anton Olsson (s. 26. tammikuuta 2003 Helsingborg, Ruotsi) on ruotsalainen jääkiekkopuolustaja, joka pelaa SM-liigajoukkue Rauman Lukossa.